ডেপথ্‌স অব উইকিপিডিয়া
ডেপথ্‌স অব উইকিপিডিয়া (মূল ইংরেজি নাম: Depths of Wikipedia, অনু. উইকিপিডিয়ার গভীরতা) সামাজিক যোগাযোগ মাধ্যমে কতক অ্যাকাউন্টের একটি গোষ্ঠী যা উইকিপিডিয়া থেকে অদ্ভুত, আশ্চর্যজনক এবং আকর্ষণীয় তথ্য তুলে ধরার জন্য নিবেদিত। ২০২০ সালে মিশিগান বিশ্ববিদ্যালয়ের একজন কলেজ ছাত্রী অ্যানি রাউয়ের্দা (/ˈraʊ.ərdə/) এই নামে ইন্সটাগ্রামে একটি অ্যাকাউন্ট তৈরি করেন। অ্যাকাউন্টটি হাস্যকর বা অযৌক্তিক বিষয়ের উপর বিভিন্ন উইকিপিডিয়া নিবন্ধ থেকে উদ্ধৃতাংশ শেয়ার করে। এছাড়াও রাউয়ের্দা উইকিপিডিয়া সম্পাদনা কর্মশালা এবং উইকিপিডিয়ার গভীরতা সম্পর্কিত হাস্যরসাত্মক অনুষ্ঠান সরাসরি উপস্থাপনা করেছেন।